Oyong

Oyong atawa émés (Luffa acutangula) (basa Indonésia: gambas) nyaéta sayuran buah nu deukeut jeung bonténg, samangka sarta mélon kaasup famili Cucurbitaceae.Lingga, Lanny. 2010. Cerdas Memilih Sayur. Jakarta: AgroMedia Pustaka 

Buah oyong wangunna kawas buah bestru (belustru) nu sok dipaké seratna minangka tapas pikeun ngumbah piring. Bédana, kulit buah oyong rada keusrak sedengkeun bestru mah lemes. Sagigireun buahna anu sok di olah salaku sayuran, daunna anu masih ngora/pucuk bisa ogé dimangpaatkeun salaku lalab jeung bahan sayuran.

 Déskripsi 
Oyong mangrupa sayuran tropis has Asia. Di sababaraha nagara, oyong leuwih populér ti batan bestru. Dina basa asing, oyong disebut si gua (Cina), patola (Tagalog), hecchima (Jepang), susemi (Koréa), ghonsavala, dadaka atawa turai (India). Oyong biasana ditumis atawa dijieun sop. Daging buah oyong hipu pisan, rasana rada amis lamun masih ngora. Tapi, sanggeus kolot jadi hambar jeung boga harambay di jerona. Aya loba jinis oyong ngan nu teu pait wungkul nu biasana dijadikeun olahan.

==Agro ékologi==
Tangkal oyong bisa hirup kalawan subur di daérah anu mibanda suhu 30-35 darajat, ulsh leuwih tiis ti 20 darajat lantaran moah subur jadina. Di tempat anu kasorot langsung ku panon poé, sarta taneuh ngeprul ngandung [keusik]] tuh pH taneuh 6.6-7.5. Ti dataran landeuh nepika tonggohna 500 meter luhureunbeungeut cai laut.

 Gizi jeung Mangpaat Oyong 
Saeutik Kalori 
Oyong kaasup sayuran nu saeutik kalori. Ti 100 gram oyong ngan boga kalori 18 kcal. Komponén panglobana dina oyong nyaéta cai nu lobana 94.5g/100g.

 Sumber Mineral Fosfor 
Mineral nu panglobana dina oyong nyaéta fosfor kalawan 33 mg/100g. Sanajan jumlahna saeutik, fosfor dina oyong bakal ngarojong kana kabutuhan fosfor dina awak. Fosfor kaasup mineral makro nu diperlukeun awak dina jumlah nu loba. Fosfor dipaké pikeun produksi énergi nu asalna ti kadaharan. Énergi éta dipaké pikeun prosés métabolisme jeung fisiologi awak.

 Kagunaan SéjénBudiman, Doddy. Kristina Sutedjo. 2010. Mencegah dan Mengobati WASIR Segala sesuatu yang harus Anda ketahui tentang Wasir. Jakarta: Gramedia Pustaka Utama 
 Hadé pikeun padaharan
 Kagunaan laksatif Ngeureunkeun pendarahan Nurunkeun reuhak tina saluran napas''.

 Jumlah Nutrisi dina 100 gram Oyong 
Komponén GiziJumlahÉnergi18 kcalProtéin0.8gLemak0.2gKarbohidrat4.1gKalsium19 mgFosfor33 mgZat Beusi0.9 mgVitamin A380 mgVitamin B10,03 mgVitamin C8 mgCai94,5 gBDD85%

 Rujukan 

Kategori:Cucurbitaceae
Kategori:Sayuran
Kategori:Tutuwuhan Asia
Kategori:Bungbuahan